? પોતાના જન્મદિવસને તેમણે શિક્ષકદિવસ તરીકે ઉજવવાની અપીલ કરી કે જેમાં દુનિયાના સમસ્ત શિક્ષકસમુદાયનો સમાવેશ થતો હતો. રાધાકૃષ્ણન એક મહાન શિક્ષક તરીકે સદાય યાદ રહેશે. તેઓ દુનિયાની સર્વશ્રેષ્ઠ યુનિવર્સિટીઓમાં પોતાના વ્યાખ્યાનો આપવા જતા. અલબત્ત,તેમને લેવા અને મુકવા વિમાનો આવતા !! તેઓની બોલવાની છટા ખરેખર અદ્ભુત હતી. તેમના વ્યાખ્યાનોમાં તે સદાય રમુજ કરવાનુ ચુકતા નહોતા. વિદ્યાર્થીઓમાં તે તેમની ગમ્મત અને ગમે તે વિષયના સચોટ માર્ગદર્શન માટે લોકપ્રિય હતા. તેઓ વિર્ધાર્થી અને શિક્ષકના સબંધને એકદમ પવિત્ર લેખતા અને વિદ્યાર્થીઓને સદાય જીવનના નૈતિક મુલ્યોની ગુણવત્તા જાળવી રાખવા સુચનો કરતા.તેઓ માનતા કે શિક્ષક હંમેશાં શ્રેષ્ઠત્તમ અને બધાથી વધારે જ્ઞાની હોવો જોઇએ.જ્યારે આજે તો ઘણા પિંઢારાઓ સરખુ બોલતા ન આવડે,ન કદી સરખું જ્ઞાન દેતા આવડે અને શિક્ષક બની બેસે છે ! સમાજના અધ:પતનની આ નિશાની છે.બદલામાં રાધાકૃષ્ણન જેવા મહાન શિક્ષકોના જીવનનો આજના દરેક શિક્ષકે અભ્યાસ કરવો જોઇએ.